
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΑΘΗΝΑ 

10 ΟΚΤΩΒΡΙΟΥ 1989 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 346860 

Εφαρμογή Προγράμματος εξάλειψης της κλασσικής πανώλης των Χοί¬ 
ρων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1, Τις διατάξεις του άρθρου 1 του Π.Δ. 1142/80 «περί επιβολής 
υγειονομικών και λοιπών μέτρων δια την προστασία και εξυγίανση της 
κτηνοτροφίας από λοιμώδη και παρασιτικά νοσήματα των ζώων και 
τροποποιήσεως του άρθρου 4 του από 26.3.1936 Β.Δ. «Περί μέτρων 
προς πρόληψη και καταστολή των μεταδοτικών νόσων των κατοικίδιων 
ζώων» (ΦΕΚ 282/2.9.80). 

2. Τη σχετική εισήγηση της Δ/νσης Προστασίας Ζ.Π. για την ανά¬ 
γκη εφαρμογή του παραπάνω προγράμματος, αποφασίζουμε: 

Άρθρο πρώτο 

Εγκρίνουμε την εφαρμογή στην περιοχή 1 της χώρας, από 1.8.89 
μέχρι 31.7.93, του προγράμματος εξάλειψης της κλασσικής πανώλης 
των χοίρων που αναφέρεται στα άρθρα 1 και 2 της παρούσας και έχει 
ως εξής: 

Άρθρο 1 

Α' ΓΕΝΙΚΟ ΜΕΡΟΣ 

I. ΣΚΟΠΟΣ ΤΟΤ ΠΡΟΓΡΑΜΜΑΤΟΣ 

Το νέο πρόγραμμα συμπληρωματικής δράσης 4 ετών (1 Αυγούστου 
1989 - 31 Ιουλίου 1993) έχει σαν σκοπό να καταστήσει και διατηρήσει 
επίσημα απαλλαγμένη από την Κλασσική Πανώλη των Χοίρων 
(Κ.Π.Χ.), το έδαφος της περιοχής 1 της Χώρας μας. 

II. ΑΙΤΙΟΛΟΓΗΣΗ ΤΟΤ ΠΡΟΓΡΑΜΜΑΤΟΣ 

Η κλασσική πανώλη των χοίρων επιδρά αρνητικά σε κάθε προσπά¬ 
θεια για ανάπτυξη και βελτίωση της χοιροτροφίας της Χώρας μας. 

Επειδή η αρρώστια αυτή: 

α) Δεν θεραπεύεται με τα συνηθισμένα για τις άλλες αρρώστιες μέτρα 
και 

β) δεν μπορεί να αντιμετωπισθεί με εμβολιασμούς (γιατί οι εμβολια¬ 
σμένοι χοίροι παραμένουν φορείς του ιού και μπορούν να μεταδώσουν 
την αρρώστια, κάτω από ορισμένες συνθήκες) η μόνη λύση για την αντι¬ 
μετώπισή της είναι η κατάστρωση και εφαρμογή ενός ειδικού.προγράμ- 
ματος, το οποίο θα στοχεύει: 

1. Στην άμεση λήψη υγειονομικών μέτρων σε περίπτωση κατά την 
οποία υπάρχει υποψία ύπαρξης της αρρώστιας, με σκοπό την καταπολέ¬ 
μηση αυτής στη γένεσή της. 

2. Στη λήψη των απαραίτητων εκείνων μέτρων τα οποία σκοπό 
έχουν να αποτρέψουν την εξάπλωση της αρρώστιας πριν αυτή πάρει επι¬ 
ζωοτικό χαρακτήρα με ακριβή έλεγχο των μετακινήσεων των ζώων και 
ζωοκομικών προϊόντων τα οποία μπορούν να μεταδώσουν τον ιό. 


3. Στη βελτίωση της κατάστασης υγείας του χοιρείου πληθυσμού της 
Χώρας και την εξασφάλιση της καλύτερης αποδοτικότητας της χοιρο¬ 
τροφίας, με συνέπεια την αύξηση του εισοδήματος των χοιροτρό- 
φων. 

4. Στη μείωση του κόστους παραγωγής από την εξάλειψη της δαπά¬ 
νης αγοράς των εμβολίων για τους προληπτικούς εμβολιασμούς. 

5. Στη μείωση των δαπανών του κρατικού προϋπολογισμού για την 
αγορά εμβολίων και αποζημίωσης" θανατουμένων χοίρων που θα επι¬ 
τευχθεί με την επιτυχή ολοκλήρωση του προγράμματος. 

6. Στην αναγνώριση της Ελλάδας σαν επίσημα απαλλαγμένης χώ¬ 
ρας από την κλασσική πανώλη των χοίρων όρος απαραίτητος για τις εν¬ 
δοκοινοτικές συναλλαγές. 

Για την επιτυχία των στόχων του προγράμματος μέσα στα χρονικά 
όρια των 4 ετών είναι απαραίτητο: 

Να εφαρμοσθούν όλα τα υγειονομικά κ.λπ. , μέτρα που προβλέπονται 
στο Π.Δ. 707/82 (ΦΕΚ 150Α/1982) όπως τροποποιήθηκε με τα 
Π.Δ. 486/85 (ΦΕΚ 175Α/1985) και 285/88 (ΦΕΚ 129Α/88) και 
στην κατευθυντήρια οδηγία 80/1095 της ΕΟΚ, ώστε το πρόγραμμα 
να είναι εναρμονισμένο με τα εφαρμοζόμενα από τις άλλες χώρες της 
ΕΟΚ ανάλογα προγράμματα και να καταβληθεί κάθε δυνατή προσπά¬ 
θεια και να αναληφθούν όλες οι δυνατές πρωτοβουλίες σ’ όλα τα επίπεδα 
των κτηνιατρικών Υπηρεσιών για να τύχει η χοιροτροφία τών πλεονε¬ 
κτημάτων που απορρέουν από το πρόγραμμα και να έπωφεληθεί η 
Χώρα από την ευεργετική οικονομική συμμετοχή της Κοινότητας. 

III. ΦΟΡΕΙΣ ΕΦΑΡΜΟΓΗΣ ΤΟΤ ΠΡΟΓΡΑΜΜΑΤΟΣ 

1. Δ/νση Προστασίας Ζωικής παραγωγής. 

2. Δ/νση Κτηνιατρικής Δημόσιας Υγείας. 

3. Επιθεωρήσεις Κτηνιατρικής. 

4. Δ/νσεις Κτηνιατρικής και Νομοκτηνιατρεία. . 

5. Αγροτικά Κτηνιατρεία. , 

6. Κέντρα Κτηνιατρικών Ιδρυμάτων Αθηνών και Θεσ/νίκης και 
Κτηνιατρικά Εργαστήρια. 

7. Σταθμοί Υγειονομικού Κτηνιατρικού Ελέγχου. ,” 

8. Α.Τ.Ε. . ,. 

9. Αστυνομικές, Λιμενικές, Αερολιμενικές, Σιδηροδρομικές Αρχές 

και "Οργανα Αγροφυλακής Νομαρχιών. .. · ■ 

10. Δασικές υπηρεσίες. -■· 

11. Οργανισμοί Τοπικής Αυτοδιοίκησης και Συνεταιριστικές Οργα¬ 
νώσεις Χοιροτρόφων. > ... · 

12. Πρακτορεία Μεταφορών. ' 

IV. ΕΠΙ ΜΕΡΟΥΣ ΕΝΕΡΓΕΙΕΣ ΚΑΘΕ ΦΟΡΕΑ , . 

Για την επιτυχή εφαρμογή του προγράμματος στον καθένα από τους 
φορείς ανατίθενται τα παρακάτω καθήκοντα: · . < . 

1. Δ/νση Προστασίας Ζωικής Παραγωγής 

α) "Εχει την ευθύνη για τυχόν τροποποιήσεις που θα γίνουν στο πρό¬ 
γραμμα κατά την διάρκεια της εφαρμογής του, τις οποίες υποβάλλει 
στα αρμόδια όργανα της ΕΟΚ για έγκριση. : 

β) Ενημερώνει την ΕΟΚ σε κάθε περίπτωση εμφάνισης κρούσματος 
Κ.Π.Χ. 

γ) Αποστέλλει τα απαραίτητα δικαιολογητικά στην αρμόδια επι¬ 
τροπή της ΕΟΚ για τον ορισμό των περιοχών (νομών) της Χώρας σαν 
επίσημα απαλλαγμένες από Κ.Π.Χ. 

δ) Μεριμνά για την εξεύρεση των πιστώσεων που είναι απαραίτητες 
για την εφαρμογή του προγράμματος (αγορά εμβολίων, αποζημιώσεις 
κτηνοτρόφων κ.λπ.). 

ε) Φροντίζει για την έγκαιρη προμήθεια των εφοδίων και την απο¬ 
στολή τους στις Περιφερειεκές Κτηνιατρικές Υπηρεσίες. 

στ) Ελέγχει και καθοδηγεί τις Περιφερειακές Υπηρεσίες του Υπουρ¬ 
γείου Γεωργίας για την επιτυχή εφαρμογή του Προγράμματος. 

η) Προβαίνει στην εφαρμογή του επείγοντος εμβολιασμού κατόπιν ει¬ 
σήγησης της Νομαρχιακής επιπέδου Κτηνιατρικής Υπηρεσίας. 

θ) Μεριμνά για την ανάκληση των αδειών κυκλοφορίας εμβολίων 
Κ.Π.Χ. που κυκλοφορούν στην Χώρα. 

2. Δ/ναη Κτηνιατρικής Δημόσιας Υγείας (ΚΔΥ) 

Η Δ/νση Κ.Δ.Υ. φροντίζει: 

α) Για την στελέχωση των Κτηνιατρικών Ιδρυμάτων και Εργαστη¬ 
ρίων με το απαραίτητο επιστημονικό και βοηθητικό προσωπικό που θα 
ασχοληθεί με το πρόγραμμα και τον εξοπλισμό των εργαστηρίων με τα 
κατάλληλα μέσα και αντιδραστήρια. 

β) Μεριμνά για την πρόβλεψη και αποστολή των πιστώσεων που 
χρειάζονται για την κάλυψη των εξόδων κινήσεως, των εκτός έδρας 
ημερησίων αποζημιώσεων καθώς και των εμβολιαστικών δικαιωμά¬ 
των των Κτηνιάτρων, που θα ασχολούνται με την εφαρμογή του προ¬ 
γράμματος. 

γ) Για την επιμόρφωση του επιστημονικού προσωπικού στις σύγχρο¬ 
νες μεθόδους διάγνωσης της Κ.Π.Χ. 

δ) Για την αποστολή ειδικευμένων επιστημόνων προς διερεύνηση της 
νόσου, όταν αυτό ζητηθεί από τις περιφερειακές Υπηρεσίες. 

3. Επιθεωρήσεις Κτηνιατρικής 

α) Εποπτεύουν και παρακολουθούν την εκτέλεση του προγράμματος 
στην περιφέρειά τους. 

β) Οργανώνουν συσκέψεις προϊσταμένων των Δ/νσεων Κτηνιατρικής 
και Νομοκτηνιατρείων της περιφέρειάς τους για ανταλλαγή απόψεων 
και συντονισμό ενεργειών για την επιτυχή εφαρμογή του προγράμμα¬ 
τος. 

γ) Αποστέλλουν στη Δ/νση Προστασίας Ζ.Π. ετήσια δελτία πορείας 
προγράμματος εκρίζωσης κλασσικής πανώλης χοίρων. 

4. Δ/ναεις Κτηνιατρικής και Νομοκτηνιατρεία 

α) Έχουν την απόλυτη ευθύνη στο Νομό τους για την εφαρμογή του 
προγράμματος. 

β) Συντονίζουν τον τρόπο εφαρμογής του προγράμματος ανάλογα με 
τις τοπικές συνθήκες κάθε Νομού. 

Ελέγχουν και καθοδηγούν τις ενέργειες των Αγροτικών Κτηνια¬ 
τρείων. 

γ) Μεριμνούν για τον έγκαιρο εφοδιασμό των Αγροτικών Κτηνια¬ 
τρείων με τις απαραίτητες πιστώσεις και τα αναγκαιούντα εφόδια. 

δ) Ενημερώνουν τους κτηνοτράφους, κρατικές υπηρεσίες, συνεταιρι¬ 
στικές οργανώσεις κ.λπ. για τη σημασία του προγράμματος και για τον 
τρόπο εφαρμογής του. 

ε) Φροντίζουν για την έκδοση νομαρχιακής απόφασης χαρακτηρι¬ 
σμού των χοιροτροφικών εκμεταλλεύσεων σαν επίσημα απαλλαγμένων 
από κλασσική παινώλη χοίρων μετά από εισήγηση των αγροτικών κτη¬ 
νιατρείων. 

στ) Εισηγούνται στην αρμόδια κεντρική Υπηρεσία του υπουργείου 
Γεωργίας τον χαρακτηρισμό των περιοχών (Νομών) σαν επίσημα 
απαλλαγμένων από κλασσική ποινώλη χοίρων εφόσον συντρέχουν οι 
απαραίτητες προϋποθέσεις. 

ζ) Φροντίζουν για την έγκαιρη αποστολή των ετήσιων δελτίων πο- 
ρείαις προγράμματος στις επιθεωρήσεις κατά Αγροτικά Κτηνιατρεία. 

η) Τηρούν όλα τα στοιχεία των μέτρων που πάρθηκαν σε περίπτωση 
εμφάνισης κλασσικής ποινώλης χοίρων και αποζημίωσης των χοιροτρό- 
φων του Νομού. 

θ) Εισηγούνται στην δ/νση Προστασίοις Ζωικής Παραγωγής του 
Υπουργείου Γεωργίας την διενέργεια επείγοντος εμβολιασμού εφόσον 
κριθεί σκόπιμο. 

5. Αγροτικά Κτηνιατρεία 

Τα Αγροτικά Κτηνιατρεία είναι τα εκτελεστικά όργανα υλοποίησης 
του προγράμματος. , 

α) Καταγράφουν τις χοιροτροφικές μονάδες στο βιβλίο μητρώου και 
καθορίζουν τους αριθμούς σήμανσης των χοιροστασίων δικαιοδοσίας 
τους. 


β) Εφαρμόζουν πρόγραμμα επειγόντων εμβολιασμών κλασσικής πα¬ 
νώλης χοίρων στις χοιροτροφικές εκμεταλλεύσεις όπου αυτό επιβάλλε¬ 
ται, οσάκις ήθελε επιβληθεί. 

γ) Διενεργούν αιμοληψίες στα σφραγεία και στις χοιροτροφικές εκμε¬ 
ταλλεύσεις κατά την κρίση τους ή καθ’ υπόδειξη των προϊσταμένων 
υπηρεσιών τους προς διερεύνηση φορέων της νόσου. 

δ) Μεριμνούν για την έγκαιρη λήψη και αποστολή παθολογικών υλι¬ 
κών από τυχόν θανόντες αγριόχοιρους και καταστρέφουν τα πτώματα 
αυτών. 

ε) Χορηγούν την προβλεπόμενη από το Κεφ. Η παρ. 1 του Προγράμ¬ 
ματος αυτού, άδεια διακίνησης χοίρων. 

στ) Εισηγούνται στην προϊστάμενη τους αρχή, εφόσον συντρέχουν οι 
προϋποθέσεις, για την έκδοση απόφασης ορισμού εκμεταλλεύσεων σαν 
επίσημα απαλλαγμένων από κλασσική πανώλη των χοίρων. 

ζ) Στο τέλος κάθε χρόνου υποβάλλουν στην οικεία Δ/νση Κτηνιατρι¬ 
κής ή Νομοκτηνιατρείο Δελτίο πορείας προγράμματος σύμφωνα με το 
υπόδειγμα II. 

6. Κέντρα Κτηνιατρικών Ιδρυμάτων Αθηνών - θεσ/νίκης και Κτη¬ 
νιατρικά Εργαστήρια 

ι. Το Κέντρο Κτηνιατρικών Ιδρυμάτων Αθηνών, φροντίζει: 
α) Γ ια τα όσα προβλέπονται από το Π.Δ. 707/82 άρθρο 11, παρ. 2. 
β) Διενεργεί τις ορολογικές εξετάσεις που προβλέπονται από το πρό¬ 
γραμμα για την ανίχευση φορέων του ιού της Κ.Π.Χ. καθώς και τις εξε¬ 
τάσεις παθολογικού υλικού που είναι απαραίτητες για τη διάγνωση της 
νόσου. 

γ) Διενεργεί τους απαραίτητους ελέγχους αβλάβειας και αποτελε- 
σματικότητας των εμβολίων της Κ.Π.Χ. που προμηθεύεται η Υπηρεσία 
για την εφαρμογή του προγράμματος. 

δ) Υποβάλλει στην Δ/νση Προστασίας Ζ.Π. του Υπουργείου Γεωρ¬ 
γίας κάθε Ιανουάριο ετήσια συγκεντρωτική κατάσταση των ορολογικών 
εξετάσεων για την ανίχνευση αντισωμάτων (φορέων) του ιού της 
Κ.Π.Χ. και των παθολογικών υλικών που εξετάστηκαν για τον ίδιο 
σκοπό. 

ιι. Το Κέντρο Κτηνιατρικών Ιδρυμάτων Θεσ/νίκης, 
διενεργεί-όσα αναφέρονται παραπάνω πλην της παραγρ. (γ). 
ιιι. Τα Κτηνιατρικά Εργαστήρια, 

θα υποβοηθούν το έργο των Αγροτικών Κτηνιατρείων και θα προβαί¬ 
νουν στις κατάλληλες εξετάσεις οσάκις παρίσταται ανάγκη. 

7. Σταθμοί Υγειονομικού Κτηνιατρικού Ελέγχου (ΣΥΚΕ) 

Ελέγχουν με προσοχή τους εισαγόμενους χοίρους και τα Κτηνια¬ 
τρικά Υγειονομικά Πιστοποιητικά που τους συνοδεύουν για να αποφευ¬ 
χθεί η εισαγωγή στη Χώρα μας και εξαγωγή από αυτή χοίρων, που δεν 
θα πληρούν τους όρους της σχετικής για τη νόσο νομοθεσίας. 

8. Α.Τ.Ε. 

Παρέχει, μέσα στα πλαίσια των δυνατοτήτων, τις οικονομικές διευ¬ 
κολύνσεις στους χοιροτρόφους που συνεργάζονται με τις κτηνιατρικές 
υπηρεσίες για την εφαρμογή του προγράμματος, που αποδεικνύεται από 
σχετική βεβαίωση του οικείου Αγροτικού Κτηνιατρείου. Δανειοδοτεί 
κατά προτεραιότητα τους χοιροτρόφους εκείνους που είναι συνεργάσμοι 
με τις Κτηνιατρικές Υπηρεσίες και των οποίων τα ζώα θανατώθηκαν 
έπειτα από εντολή της Κτηνιατρικής Υπηρεσίας, για τον επαναπληθυ- 
σμό της μονάδας τους. 

9. Οι κατά τόπους Αστυνομικές, Λιμενικές, Αερολιμενικές, Σιδηρο¬ 
δρομικές και Όργανα Αγροφυλακής Νομαρχιών. 

Παρέχουν τη βοήθειά τους προς τις Κτηνιατρικές Υπηρεσίες για την 
εφαρμογή διατάξεων του προγράμματος. 

10. Δασικές υπηρεσίες 

Ειδοποιούν τα οικεία Αγροτικά Κτηνιατρεία για τυχόν ύπαρξη πτω¬ 
μάτων αγριόχοιρων και συνεργάζονται με τις κτηνιατρικές υπηρεσίες 
για την επίτευξη των στόχων του προγράμματος. 

11. Οργανισμοί Τοπικής Αυτοδιοίκησης και Συνεταιριστικές Οργα¬ 
νώσεις των Χοιροτρόφων 

Συνεργάζονται με τις Κτηνιατρικές Υπηρεσίες της περιοχής τους και 
παρέχουν τη συνδρομή τους οσάκις τους ζητηθεί. 

12. Πρακτορεία μεταφορών 

Φροντίζουν για την τήρηση των σχετικών με τις μεταφορές των χοί¬ 
ρων διατάξεων της Απόφασης αυτής. 

Άρθρο 2 

Β' ΕΙΔΙΚΟ ΜΕΡΟΣ ** 

ΚΕΦΑΛΑΙΟ Α' 

ΟΡΙΣΜΟΙ 

Για την εφαρμογή του προγράμματος εκρίζωσης της κλασσικής πα- 
νώλης των χοίρων ιοχύουν οι διατάξεις και οι οριομοί του Π.Δ. 707/82 
«καθορισμός μέτρων για την καταπολέμηση της Κ.Π.Χ.» όπως τροπο¬ 
ποιήθηκε με το Π.Δ. 486/85 (ΦΕΚ 175Α/1985) και Π.Δ. 285/88 
(ΦΕΚ 129Α/ τεύχος Α' της 28.6.84) Εκρίζωση της Κ,Π.Χ. χαι τρο¬ 
ποποίηση των Δ/ντών: α) Π.Δ. 67/1980 (ΦΕΚ 22/τ.Α'/1980) και 
β) από 26.3.1936 Β.Δ. (ΦΕΚ 174/τ.Α'/1936) όπως τροποποιήθηκε 
με το Π.Δ. 8/89 (ΦΕΚ 3/τ.Α'/3.1.89). 

1. Εκμετάλλευση επίσημα απαλλαγμένη από κλασσική πανώλη των 
χοίρων ή εκμετάλλευση στην οποία: 

α) Δεν διαπιστώθηκε κρούσμα κλασσικής πανώλης των χοίρων στη 
διάρκεια τουλάχιστον των 12 τελευταίων μηνών. 

β) Δεν υπάρχουν χοίροι που έχουν εμβολιασθεί κατά της πανώλης 
των χοίρων, κατά τη διάρκεια των τελευταίων δώδεκα μηνών. 

Επιπλέον η εκμετάλλευση πρέπει να βρίσκεται στο κέντρο μιας περιο¬ 
χής, ακτίνας δύο (2) χιλιομέτρων στην οποία δεν έχει διαπιστωθεί κρού¬ 
σμα κλασσικής πανώλης των χοίρων, τουλάχιστον τους δώδεκα τελευ¬ 
ταίους μήνες. 

γ) Δεν έχει δοθεί άδεια για εμβολιασμό κατά της πανώλης τουλάχι¬ 
στον τους τελευταίους 12 μήνες. 

2. Περιοχή (Νομός) επίσημα απαλλαγμένη από κλασσική πανώλη 
των χοίρων, ή περιοχή στην οποία: 

α) Δεν διαπιστώθηκε κρούσμα κλασσικής πανώλης των χοίρων στη 
διάρκεια τουλάχιστον τω 12 τελευταίων μηνών. 

β) Δεν έχει δοθεί άδεια για εμβολιασμό κατά της πανώλης των χοί¬ 
ρων, τουλάχιστον τους τελευταίους δώδεκα μήνες και στις εκμεταλλεύ¬ 
σεις της οποίας δεν υπάρχουν χοίροι που έχουν εμβολιασθεί κατά της 
πανώλης των χοίρων κατά τη διάρκεια των τελευταίων δώδεκα μηνών. 

3. Κράτος - Μέλος επίσημα απαλλαγμένο από την κλασσική πανώλη 
των χοίρων, το Κράτος - Μέλος στο οποίο: 

α) Δεν διαπιστώθηκε κρούσμα κλασσικής πανώλης των χοίρων στη 
διάρκεια τουλάχιστον των 12 τελευταίων μηνών. 

. β) Δεν έχει δοθεί άδεια για εμβολιασμό κατά της πανώλης των χοί¬ 
ρων τουλάχιστον τους τελευταίους δώδεκα μήνες και στις εκμεταλλεύ¬ 
σεις του οποίου δεν υπάρχουν χοίροι που έχουν εμβολιασθεί κατά της 
πανώλης των χοίρων, κατά τη διάρκεια των τελευταίων δώδεκα μηνών 
και το οποίο έχει αναγνωρισθεί ως τέτοιο, σύμφωνα με την παρ. 2 του 
άρθρου 3 της οδηγίας 80/1095/ΕΟΚ ή την παρ; 1 του άρθρου 6 του 
διατάγματος αυτού. 

4. Κράτος - Μέλος απαλλαγμένο ή περιοχή (Νομός) απαλλαγμένη 
από κλασσική πανώλη των χοίρων: 

Το Κράτος - Μέλος ή η περιοχή στην οποία δεν διαπιστώθηκε κρού¬ 
σμα κλασσικής πανώλης των χοίρων στη διάρκεια τουλάχιστον των 12 
τελευταίων μηνών. 

5. Υποχρεωτικός εμβολιασμός κατά της κλασσικής πανώλης των 
χοίρων: Ο εμβολιασμός που επιβάλλεται από τις Κτηνιατρικές Αρχές 
για την πρόληψη ή καταστολή της ασθένειας. 

6. Επείγων εμβολιασμός κατά της κλασσικής πανώλης των χοίρων: 
Ο υποχρεωτικός εμβολιασμός που γίνεται σε περιορισμένη τοπική ζώνη 
μετά την εμφάνιση της ασθένειας στη ζώνη αυτή. 

7. Κάτοχος: Κάθε φυσικό ή νομικό πρόσωπο, που ασκεί άμεση εξου¬ 
σία και επιτήρηση σ’ ένα ή περισσότερους χοίρους, είτε ως ιδιοκτήτης 
είτε ως φύλακας, επιστάτης ή διαχειριστής. 

ΚΕΦΑΛΑΙΟ Β' 

ΠΕΡΙΦΕΡΕΙΟΠΟΙΗΣΗ ΤΟΤ ΠΡΟΓΡΑΜΜΑΤΟΣ 

Για την εφαρμογή του προγράμματος αυτού, το έδαφος της Χώρας 
χωρίζεται σε δύο (2) περιοχές. 

Την περιοχή 1 που περιλαμβάνει την Ηπειρωτική Ελλάδα και τα νη¬ 
σιά Εύβοια, Κέρκυρα, Ρόδο και 

Την περιοχή 2 που περιλαμβάνει τα υπόλοιπα νησιά εκτός από τα 
τρία προαναφερθέντα και η οποία έχει χαρακτηρισθεί. επίσημα απαλ¬ 
λαγμένη σύμφωνα με την απόφαση του Συμβουλίου της 24ης Μαΐου 
1988 αρ. 88/303/ΕΟΚ. 


ΚΕΦΑΛΑΙΟ Γ- 

ΕΓΓΡΑΦΗ ΣΕ ΜΗΤΡΩΑ ΚΑΙ ΣΗΜΑΝΣΗ ΤΩΝ ΧΟΙΡΩΝ 

1. Εγγραφή σε μητρώα 

Κάθε Αγροτικό Κτηνιατρείο διατηρεί μητρώο όλων των χοιροστα¬ 
σίων της περιοχής του (σύμφωνα με το Υπόδειγμα I). 

Ο αριθμός του μητρώου της εκμετάλλευσης αποτελείται από τα δια¬ 
κριτικά στοιχεία που χρησιμοποιούν τα Αγροτικά Κτηνιατρεία για την 
σήμανση των αμνοεριφίων της περιοχής τους και από τον αύξοντα 
αριθμό του βιβλίου μητρώου των χοιροστασίων. 

Στο μητρώο δεν καταγράφονται οι οικόσιτες εκμεταλλεύσεις εφόσον 
οι χοίροι τους προορίζονται για σφαγή γράφονται σε ιδιαίτερη σελίδα του 
μητρώου χωρίς να παίρνουν αριθμό. 

2. Σήμανση των χοίρων 

Οι χοίροι κάθε εκμετάλλευσης προκειμένου να μεταφερθούν εκτός 
αυτής, πρέπει να φέρουν ευκρινή σήμανση όπως ορίζεται στο άρθρο 13 
του Π.Δ. 707/82. 

Η σήμανση γίνεται στο αριστερό αυτί με διάστιξη (τατουάζ) ή με άλλο 
πρόσφορο τρόπο εφόσον αυτό κρίνεται πρακτικό από τις Κτηνιατρικές 
Αρχές, με δαπάνη του ιδιοκτήτη. 

Ο αριθμός σήμανσης κάθε χοίρου θα είναι ο αριθμός μητρώου της 
εκμετάλλευσης. Η σήμανση γίνεται από τους χοιροτρόφους με εποπτεία 
των Αγροτικών Κτηνιατρείων. 

Από την υποχρεωτική ταυτοποίηση των χοίρων που ορίζεται στο άρ¬ 
θρο 13 του Π.Δ. 707/82 εξαιρούνται οι χοίροι των οικόσιτων εκτρο¬ 
φών μόνον εφόσον αυτοί προορίζονται για σφαγή. 

ΚΕΦΑΛΑΙΟ Δ' 

ΕΜΒΟΛΙΑΣΜΟΙ 

1. Ο εμβολιασμός κατά της κλασσικής πανώλης των χοίρων έχει 
απαγορευθεί από 1.1.1989. 

Μπορεί να διενεργηθεί μόνο σε εξαιρετικές περιπτώσεις, όπως όταν 
διαπιστωθεί η νόσος σε μία ή περισσότερες εκμεταλλεύσεις ή σε μία ή πε¬ 
ρισσότερες μονάδες παραγωγής (ανησυχητική εξάπλώση και αδυναμία 
αντιμετώπισης) απότε οριοθετείται από την αρμόδια Νομαρχιακού επι¬ 
πέδου κτηνιατρική υπηρεσία μια τοπική ζώνη εμβολιασμού. 

Όλοι οι εβδολιαζόμενοι χοίροι σημαίνονται με μόνιμη σήμανση (διά¬ 
στιξη ή άλλο πρόσφορο τρόπο με έγκριση της Κτηνιατρικής Υπηρεσίας) 
στο δεξιό αυτί, με το γράμμα Ε. 

2. Στην περίπτωση που η αρμόδια Κεντρική Κτηνιατρική Υπηρεσία 
του Υπουργείου Γεωργίας αποφασίσει το συστηματικό εμβολιασμό 
όλων των χοίρων μιας συγκεκριμένης περιοχής (Π.Δ. 285/1988, άρ¬ 
θρο 14), εφαρμόζονται για χρονικό διάστημα (6) μηνών μετά το τέλος 
του πρώτου εμβολιασμού τα ακόλουθα μέτρα, η ισχύς των οποίων μπο¬ 
ρεί να παραταθεί από την παραπάνω Κτηνιατρική Υπηρεσία. 

α) Όλοι οι χοίροι που στεγάζονται στις εκμεταλλεύσεις της ζώνης εμ¬ 
βολιασμού, εμβολιάζονται το συντομότερο δυνατό. Κατά τη διάρκεια 
των εργασιών εμβολιασμού απαγορεύεται η έξοδος των χοίρων από τις 
εκμεταλλεύσεις της ζώνης εμβολιασμού. 

β) Με την επιφύλαξη της περίπτωσης (α) οι εμβολιασμένοι χοίροι δεν 
επιτρέπεται να εξέλθουν από την εκμετάλλευση, παρά μόνο επτά (7) 
ημέρες μετά από τον εμβολιασμό, προκειμένου για χοίρους εκτροφής 
και πάχυνσης, με τον όρο ότι θα μεταφερθούν σε εκμετάλλευση που βρί¬ 
σκεται σε ζώνη όπου έχει πραγματοποιηθεί εμβολιασμός υπό επίσημο 
έλεγχο και προκειμένου για χοίρους που προορίζονται για άμεση σφαγή, 
σε ένα ή περισσότερα σφαγεία που βρίσκονται στην πρόστατευόμενη 
ζώνη ή όταν δεν υπάρχει τέτοιο σφαγείο, σε σφαγείο κοντά στη ζώνη 
αυτή το οποίο ορίζεται από την αρμόδια νομαρχιακού επιπέδου κτηνια¬ 
τρική υπηρεσία του Υπουργείου Γεωργίας. 

γ) Κάθε χοίρος, που γεννιέται ή εισάγεται στις εκμετοιλλεύσεις της 
ζώνης εμβολιασμού, πρέπει να εμβολιάζεται, σύμφωνα με τους όρους 
που καθορίζονται από την αρμόδια Κεντρική Κτηνιατρική Υπηρεσία του 
Υπουργείου Γεωργίας. 

δ) Μετά την μεταφορά τους σε μια εκμετάλλευση, οι εμβολιασμένοι 
χοίροι πάχυνσης δεν επιτρέπεται να εξέλθουν από αυτή, παρά μόνο για 
να μεταφερθούν προς άμεση σφαγή σε ένα ή περισσότερα σφαγεία, που 
βρίσκονται στην προστατευτική ζώνη ή, όταν δεν υπάρχει τέτοιο σφα¬ 
γείο, σε σφαγείο κοντά στη ζώνη αυτή, το οποίο ορίζεται από την αρμό¬ 
δια νομαρχιακού επιπέδου Κτηνιατρική Υπηρεσία του Υπουργείου Γε¬ 
ωργίας. 

3. Εν τούτοις, κατά παρέκλιση από την προηγούμενη παράγραφο 2, 
η Κεντρική Κτηνιατρική Υπηρεσία μπορεί να μήν υποβάλει σε σύστημα- 

τικό εμβολιασμό τους χοίρους μεγάλης γενετικής σημασίας με τον όρο 
ότι θα λαμβάνονται όλα τα μέτρα για να εξασφαλίζεται η προστασία της 
υγείας τους και ότι οι χοίροι αυτοί θα υποβάλλονται σε περιοδικό ορολο- 
γικό έλεγχο. 

4. Στην περίπτωση που η αρμόδια Κεντρική Κτηνιατρική Υπηρεσία 
του Υπουργείου Γεωργίας αποφασίσει τον εμβολιασμό των χοίρων πά¬ 
χυνσης μιας συγκεκριμένης περιοχής, εφαρμόζονται, για χρονικό διά¬ 
στημα έξι (6) μηνών μετά τον πρώτο εμβολιασμό, τα ακόλουθα μέτρα, η 
ισχύς των οποίων μπορεί να παραταθεί από την παραπάνω Κτηνιατρική 
Υπηρεσία: 

α) Ο εμβολιασμός πρέπει να γίνεται το συντομότερο δυνατό. 

β) Κατά παρέκλιση της παρ. 2 περίπτωση α) οι χοίροι πάχυνσης που 
έχουν παχυνθεί μέσα στην εκμετάλλευση στην οποία γεννήθηκαν, μπο¬ 
ρούν να εξαιρεθούν από τον εμβολιασμό. Οι χοίροι αυτοί επιτρέπεται να 
εξέλθουν από την εκμετάλλευση, μόνο για να μεταφερθούν προς σφαγή 
σε ένα ή περισσότερα σφαγεία που βρίσκονται μέσα στη ζώνη εμβολια¬ 
σμού ή, όταν δεν υπάρχει τέτοια σφαγείο, στο πλησιέστερο σφαγείο που 
ορίζει η αρμόδια Νομαρχιακού επιπέδου Κτηνιατρική Υπηρεσία του 
Υπουργείου Γεωργίας. 

γ) Ο εμβολιασμός των χοιριδίων δεν επιτρέπεται να γίνει προτού 
φθάσουν σε ηλικία ώστε να εξασφαλίζεται η επίτευξη πραγματικής ανο¬ 
σίας. 

δ) Οι εμβολιασμένοι χοίροι πάχυνσης επιτρέπεται να εξέλθουν από 
την εκμετάλλευση μόνο επτά (7) ημέρες μετά τον εμβολιασμό τους και 
με τον όρο ότι θα μεταφερθούν σε εκμετάλλευση που βρίσκεται μέσα σε 
ζώνη εμβολιασμού. 

ε) Οι χοίροι πάχυνσης που εισέρχονται σε εκμετάλλευση της ζώνης 
εμβολιασμού πρέπει να εμβολιασθούν σύμφωνα με τους όρους που κα¬ 
θορίζονται από την αρμόδια Κεντρική Κτηνιατρική Υπηρεσία του 
Υπουργείου Γεωργίας, 

στ) Μετά την άφιξή τους στην εκμετάλλευση προορισμού, οι χοίροι 
που αναφέροντάι στις περιπτώσεις (γ), (δ) και (ε) επιτρέπεται να. εξέλ¬ 
θουν από την εκμετάλλευση αυτή μόνο για να μεταφερθούν προς άμεση 
σφαγή σε ένα ή περισσότερα σφαγεία, που βρίσκονται στη ζώνη εμβο¬ 
λιασμού ή όταν δεν υπάρχει τέτοιο σφαγείο, στο πλησιέστερο σφαγείο, 
που ορίζει η αρμόδια Νομαρχιακού επιπέδου Κτηνιατρική Υπηρεσία του 
Υπουργείου Γεωργίας. 

ζ) Όταν μη εμβολιασμένοι χοίροι εκτροφής προερχόμενοι από εκμε¬ 
ταλλεύσεις της ζώνης εμβολιασμού, προορίζονται για εκμεταλλεύσεις 
εκτός της ζώνης εμβολιασμού, η έξοδος των χοίρων από τις εκμεταλ¬ 
λεύσεις προορισμού, εκτός αν πρόκειται να οδηγηθούν για άμεση σφαγή. 

Η απαγόρευση αυτή ισχύει για χρονικό διάστημα 30 ημερών μετά 
την παραλαβή των χοίρων από την ζώνη εμβολιασμού ή για τριάντα 
(30) ημέρες μετά τον τοκετό στην περίπτωση εγκύων χοιρομητέρων, 
που προέρχονται από τέτοια εκμετάλλευση. 

5. Σε περίπτωση που πραγματοποιηθεί επείγων εμβολιασμός σύμ¬ 


φωνα με τις παρ. 2, 3 και 4 η αρμόδια τοπική Κτηνιατρική Υπηρεσία 
του Υπουργείου Γεωργίας απαγορεύει την έξοδο από τη ζώνη εμβολια¬ 
σμού: 

α) Των ζωντανών χοίρων, εκτός αν προορίζονται για άλλη ζώνη εμ¬ 
βολιασμού ή για άμεση σφαγή σε σφαγείο που έχει ορισθεί από την αρ¬ 
μόδια (τοπική) Κτηνιατρική Υπηρεσία του Υπουργείου Γεωργίας και 
βρίσκεται κοντά στη ζώνη εμβολιασμού. 

Στην τελευταία περίπτωση τα κρέατα των χοίρων σφραγίζονται σύμ¬ 
φωνα με τα οριζόμενα στην περίπτωση β. 

β) Νωπού χοιρινού κρέατος με προορισμό άλλο Κράτος - Μέλος των 
Ε.Κ. Τα κρέατα αυτά φέρουν την εθνική σφραγίδα ή τη σφραγίδα που 
προβλέπεται στο άρθρο 7 παράγραφος 1 περίπτωση II του Π.Δ. 599/ 
1985 «Υγειονομικοί όροι που πρέπει να πληρούν τα νωπά κρέατα, τα 
οποία αποατέλλονται από Κράτη Μέλη των Ευρωπαϊκών Κοινοτήτων 
(Ε.Κ.) ή εισάγονται από τρίτες χώρες στην Ελλάδα» (ΦΕΚ 213/Α7 
18.12.1985). 

Οι απαγορεύσεις αυτές εφαρμόζονται κατά τις εργασίες εμβολιασμού 
και για ελάχιστη περίοδο: 

αα) Τρεις μήνες μετά το τέλος των εργασιών εμβολιασμού στην εμ- 
βολιαστική ζώνη ή 

αβ) τριών μηνών από τη διαπίστωση της τελευταίας εστίας στη σχε¬ 
τική ζώνη, αν η ασθένεια εμφανίζεται στη ζώνη αυτή μέσα σε τρεις (3) 
μήνες από το τέλος των εργασιών εμβολιασμού. 

Εν τούτοις η απαγόρευση που αναφέρεται στην περίπτωση α) της πα¬ 
ρούσας παραγράφου δεν εφαρμόζεται στους ζωντανούς χοίρους, που 
προέρχονται από εκμεταλλεύσεις που έκαναν χρήση της παρέκκλισης 
της παραγρ. 3 του παρόντος άρθρου. 

ΚΕΦΑΛΑΙΟ Ε' 

ΑΝΙΧΝΕΥΣΗ ΑΝΤΙΣΩΜΑΤΩΝ ΚΑΤΑ ΤΗΣ 
ΚΛΑΣΣΙΚΗΣ ΠΑΝΩΛΗΣ ΤΩΝ ΧΟΙΡΩΝ 

Στις εκτροφές της περιοχής 1 γίνονται αιμοληψίες για ορολογική εξέ¬ 
ταση προς ανίχνευση θετικών ζώων ως εξής: 

θα εξετάζονται σε ετήσια βάση το 10% των εκτροφών της περιοχής 
και το 0,5% των σφαζομένων στα σφαγεία χοίρων. - 

Στις εκτροφές αυτές (10%) θα γίνεται αιμοληψία από χοιρομητέρες 
που δεν έχουν προηγούμενο ιστορικό διενέργειας εμβολιασμού κατά της 
Κ.Π.Χ. και σε ποσοστό 20%. Όταν ο αριθμός των χοιρομητέρων σε 
μια εκτροφή είναι μέχρι 10, θα εξετάζεται το 100% των χοιρομητέρων 
της εκτροφής αυτής. Σε περίπτωση ανεύρεσης κατά τον εργαστηριακό 
έλεγχο θετικών δειγμάτων, εφαρμόζονται όσα διαλαμβάνονται στο 
Π.Δ. 707/82. 

Ο αριθμός των δειγμάτων αίματος που θα ληφθοδν στις εκτροφές και 
στα σφαγεία της περιοχής 1 κατά Νομό, ορίζεται ως εξής: 

24. Κορναανίας 




































































































































































































































ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Ζ’ 

ΧΑΡΑΚΤΗΡΙΣΜΟΣ ΕΚΜΕΤΑΛΛΕΥΣΕΩΝ ΚΑΙ ΠΕΡΙΟΧΩΝ 

1. Ο κάτοχος χοίρων εκτροφής που η εκμετάλλευσή του βρίσκεται σε 
μια περιοχή που δεν είναι επίσημα απαλλαγμένη από Κ.Π.Χ. μπορεί να 
ζητήσει από την τοπική Κτηνιατρική Υπηρεσία να χαρακτηρισθεί η 
εκμετάλλευσή του επίσημα απαλλαγμένη, εάν πληρούνται οι κάτωθι 
όροι: 

α) Η εκμετάλλευση ανταποκρίνεται στις διατάξεις του ΚΕΦΑΛΑΙΟΥ 
Α', παράγρ. 1. 

β) Έχει άδεια λειτουργίας. 

γ) Σε μια ή περισσότερες ορολογικές δοκιμές, που πραγματοποιήθη¬ 
καν σε δείγματα αίματος, που πήρε ένας εξουσιοδοτημένος κτηνίατρος 
στο 25% των χοίρων της εκμετάλλευσής του, με ελάχιστο αριθμό 10, 
δεν ανιχνεύθηκαν αντισώματα κατά της Κ.Π.Χ. 

2. Ο χαρακτηρισμός περιοχών σαν επίσημα απαλλαγμένες από την 
Κ.Π.Χ. δίνεται από την αρμόδια επιτροπή της ΕΟΚ έπειτα από αίτηση 
της ενδιαφερομένης χώρας. Για τον σκοπό αυτά οι Νομαρχιακού επιπέ¬ 
δου Κτηνιατρικές Υπηρεσίες, εφ’ όσον συντρέχουν οι απαραίτητες προϋ¬ 
ποθέσεις, εισηγοϋνται στην αρμόδια Κεντρική Υπηρεσία του Υπουρ¬ 
γείου Γεωργίας τον χαρακτηρισμό των περιοχών τους, η οποία έπειτα 
από μελέτη του θέματος υποβάλλει το αίτημα στην Επιτροπή της ΕΟΚ. 

ΚΕΦΑΛΑΙΟ Η' 

ΔΙΑΚΙΝΗΣΗ 

Η διακίνηση των χοίρων σε εκμεταλλεύσεις ή περιοχές της Χώρας 
μας γίνεται με τους κάτωθι όρους (Π.Δ. 247/84, άρθρα 8, 9, 10, 11 
όπως τροποποιήθηκε με Π.Δ. 8/89). 

α) Απαγορεύεται η εισαγωγή χοίρων εκτροφής ή πάχυνσης που δεν 
συνοδεύονται από πιστοποιητικό, εξουσιοδοτημένου κτηνιάτρου, με το 
οποίο να βεβαιώνεται ότι οι χοίροι προέρχονται από εκμεταλλεύσεις ή 
περιοχές που έχουν χαρακτηρισθεί επίσημα απαλλαγμένες από Κ.Π.Χ. 

β) Απαγορεύεται η διακίνηση χοίρων εκτροφής ή πάχυνσης, από πε¬ 
ριοχές που δεν είναι επίσημα απαλλαγμένες σε περιοχές επίσημα απαλ¬ 
λαγμένες από Κ.Π.Χ., εκτός εάν συνοδεύονται από πιστοποιητικό εξου¬ 
σιοδοτημένου κτηνιάτρου, με το οποίο βεβαιώνεται ότι οι χοίροι προέρ¬ 
χονται από εκμετάλλευση επίσημα απαλλαγμένη. 

γ) Επιτρέπεται η διακίνηση χοίρων μεταξύ των εκμεταλλεύσεων μιας 
περιοχής που έχει χαρακτηρισθεί επίσημα απαλλαγμένη από Κ.Π.Χ. 

δ) Η απαγόρευση της περίπτ. (β) δεν ισχύει για τους χοίρους σφαγής 
εκτός εάν το σφαγείο προορίζεται για ενδοκοινοτικές συναλλαγές. Οι 
χοίροι αυτοί θα συνοδεύονται από πιστοποιητικό εξοξυσιοδοτημένου 
κτηνιάτρου στο οποίο θα βεβαιώνεται ότι προορίζονται για άμεση 
σφαγή. 

ε) Επιτρέπεται χωρίς περιορισμούς η διακίνηση χοίρων μεταξύ εκμε¬ 
ταλλεύσεων ή περιοχών που δεν είναι επίσημα απαλλαγμένες από 
Κ.Π.Χ. ή από περιοχές επίσημα απαλλαγμένες σε περιοχές ή εκμεταλ¬ 
λεύσεις που δεν είναι επίσημα απαλλαγμένες. 

στ) Από την ημέρα έναρξης εφαρμογής του προγράμματος εκρ'ιζωσης 
της Κ.Π.Χ. απαγορεύεται η διακίνηση χοίρων εκτροφής και πάχυνσης 
από την περιοχή 1 στην περιοχή 2. Επιτρέπεται μόνο η μεταφορά χοί¬ 
ρων που προορίζονται να σφαγούν εντός έξι (6) ημερών κατ’ ανώτατο 
όριο με την προϋπόθεση ότι θα συνοδεύονται από πιστοποιητικό εξουσιο¬ 
δοτημένου κτηνιάτρου στο οποίο θα βεβαιώνεται ότι οι χοίροι είναι 
υγιείς και ότι προορίζονται για σφαγή. 

ζ) Η απαγόρευση διακίνησης θα ισχύσει μέχρι την ημέρα που θα κη¬ 
ρυχθούν επίσημα απαλλαγμένες από Κ.Π.Χ. εκμεταλλεύσεις ή περιοχές 
στην περιοχή 1, οπότε η διακίνηση θα γίνεται με τον τρόπο που αναφέ- 
ρεται στις περιπτώσεις α, β, γ, δ, ε. 

η) Σε περίπτωση μεταφοράς χοίρων εκτροφής ή πάχυνσης κατά πα¬ 
ράβαση του άρθρου 8 και 9 του Π.Δ. 247/84 εκτός από τις ποινικές 


κυρώσεις, οι χοίροι στέλνονται πάλι στην εκμετάλλευση ή στην περιοχή 
προέλευσής τους. Αν η αποστολή δεν είναι δυνατή, τότε οι χοίροι σφάζο¬ 
νται μέσα σε 48 ώρες στο πλησιέστερο σφαγείο, με δαπάνες του κατόχου 
και χωρίς αποζημίωσή του, τα δε σφάγια κρεοσκοπούνται σύμφωνα με 
τις ισχύουσες διατάξεις. 

θ) Σε περίπτωση διακίνησης χοίρων χωρίς την ταυτοποίηση, που 
προβλέπεται στο άρθρο 13 του Π.Δ. 707/82, ισχύουν όσα αναφέρονται 
στην προηγούμενη παράγραφο. 

ι) Σε περίπτωση εισαγωγής σε εκμεταλλεύσεις, επίσημα απαλλαγμέ¬ 
νες από Κ.Π.Χ., χοίρων που προέρχονται από εκμεταλλεύσεις ή περιο¬ 
χές που δεν είναι επίσημα απαλλαγμένες, εκτός από τις ποινικές κυρώ¬ 
σεις που επιβάλλονται στους παραβάτες, παίρνονται και τα κάτωθι μέ¬ 
τρα: 

ια) Αφαιρείται ο χαρακτηρισμός της επίσημα απαλλαγμένης εκμε¬ 
τάλλευσης για χρονικό διάστημα μέχρι 3 μήνες. 

ιβ) Οι εκμεταλλεύσεις χαρακτηρίζονται ύποπτες προσβολής από 
Κ.Π.Χ. και εφαρμόζονται τα υγειονομικά μέτρα που προβλέπονται από 
το άρθρο 4 του Π.Δ. 707/82. 

ιγ) Γίνεται διερεύνηση για ύπαρξη αντισωμάτων σε αιμοδείγματα 
που λαμβάνονται από την εκμετάλλευση. 

Η απόφαση για την αφαίρεση του χαρακτηρισμού εκδίδεται από την 
Νομαρχιακού επιπέδου Κτηνιατρική Υπηρεσία και κοινοποιείται στον 
ενδιαφερόμενο και στο Υπουργείο Γεωργίας μέσα σε χρονικό διάστημα 
τριών εργασίμων ημερών. 

Τα υγειονομικά μέτρα καταργούνται όταν αποκλεισθεί κλινικά και 
εργαστηριακά η’ύπαρξη της νόσου ή των φορέων του ιού (ύπαρξη αντι¬ 
σωμάτων). 

ΚΕΦΑΛΑΙΟ θ' 

ΣΤΑΤΙΣΤΙΚΑ ΣΤΟΙΧΕΙΑ 

1. Τα Αγροτικά Κτηνιατρεία θα τηρούν βιβλίο Μητρώου χοιροστα¬ 
σίων (εκμεταλλεύσεων) σύμφωνα με το υπόδειγμα I, στο οποίο θα κατα¬ 
γραφεί ο ζωικός πληθυσμός κάθε εκμετάλλευσης και θα ενημερώνεται 
για κάθε μεταβολή ή εργασία που γίνεται σ’ αυτή (εμβολιασμοί, ορολο¬ 
γικές εξετάσεις). 

Στο τέλος κάθε χρόνου τα Αγροτικά Κτηνιατρεία θα στέλνουν στη Δ/ 
νση Κτηνιατρικής ή Νομοκτηνιατρείο της περιοχής τους, συγκεντρω¬ 
τική κατάσταση σύμφωνα με το υπόδειγμα II. 

2. Οι Δ/νσεις Κτηνιατρικής και τα Νομοκτηνιατρεία υποβάλλουν συ¬ 
γκεντρωτική κατάσταση εις διπλούν σύμφωνα με το υπόδειγμα III, στις 
αντίστοιχες Επιθεωρήσεις Κτηνιατρικής. 

3. Οι Επιθεωρήσεις Κτηνιατρικής υποβάλλουν στην αρμόδια Κε¬ 
ντρική Υπηρεσία του Υπουργείου Γεωργίας μέχρι 15 Φεβρουάριου κάθε 
χρόνο το ένα από τα δύο αντίγραφα του υποδείγματος III. 

Άρθρο δεύτερο 

Οι παραβάτες ή οι αρνούμενοι να συμμορφωθούν με τις διατάξεις της 
παρούσας απόφασης, τιμωρούνται σύμφωνα με τα οριζόμενα από την 
παρ. 2 του άρθρου μόνου του Α.Ν. της 23/24.1.1936. 

Άρθρο τρίτο 

Το πρόγραμμα αυτό χρηματοδοτείται από Εθνικούς και Κοινοτικούς 
πόρους, σύμφωνα με τα οριζόμενα από την Απόφαση Νο 80/1096/ 
ΕΟΚ, του Συμβουλίου της 11 Νοεμβρίου 1980 «Περί καθιερώσεως 
χρηματοδοτικής δράσεως της Κοινότητας για την εξάλειψη της Κλασ¬ 
σικής Πανώλης των Χοίρων». 

Άρθρο τέταρτο 

Κατωτέρω παρατίθενται τα παραρτήματα 1, II, III και IV της παρού¬ 
σας απόφασης που έχουν ως εξής: 

ε/β! Αγροτικί Αριβμίς 


ϊοίρειος Πληθυσμίς 


Σδνολο "ί 


ίϊ!"* χΧϊϋίΊ Χ ϊ ι Ρ β ^4 :<ίπ Ρ° Πρχυνίμε- εμβό- εργί- (| ίςτϊχώΐ ίρνβτω- «χοίη- 

τρειε λείαεων τέρες ν« χ»ι λι*. ρτη- χ3ΐρ ω ν] ίέντων μίωρτί 

{ θηλίζοντα ομών ριβ-, !| | 


ΙνολοίΙ Αρι 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ IV 
ΑΔΕΙΑ ΔΙΑΚΙΝΗΣΗΣ ΧΟΙΡΩΝ 

Αρμόδια Αρχή: 

Ονοματεπώνυμο ιδιοκτήτη: 

Δ/νση εκμετάλλευσης: 

Αριθμός Μητρώου εκμετάλλευσης: 

Χαρακτηρισμός εκμετάλλευσης: επίσημα απαλλαγμένη από κ.π.χ. ή 

όχι* 

Υγιεινή κατάσταση εκμετάλλευση: 

Αριθμός χοίρων: 

Αριθμοί Μητρώου διακινούμενων χοίρων: 

Εμβολιακή κατάσταση: έχουν εμβολιασθεί για κ.π.χ. τους 12 τελευ¬ 
ταίους μήνες ή όχι* 

Τόπος προορισμού χοίρων: 


Ονοματεπώνυμο παραλήπτη: 

Οι χοίροι προορίζονται για: Αναπαραγωγή - πάχυνση - άμεση 
σφαγή + 

Μεταφορικό μέσο: - 

Ημερομηνία 
Ο Κτηνίατρος (Τ.Σ.Υ.) 

•Διαγράφονται οι περιττές ενδείξεις. 

Παραδίδεται στο Αγροτικό Κτηνιατρείο του τόπου προορισμού ή στο 
κρεοσκόπο Κτηνίατρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

' Αθήνα, 25 Σεπτεμβρίου 1989 

Ο ΥΠΟΥΡΓΟΣ 

Σ. ΔΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




